ZAPISNIK


17. sjednice Vijeća Mjesnog odbora Brezovica održane 21.  listopada  2022., u sjedištu Mjesnog odbora Brezovica, Brezovička cesta 100, s početkom u 20:00 sati.

NAZOČNI ČLANOVI VIJEĆA: Stjepan Imprić, Martin Pavić, Lovro Kreković, Dragan Rajić, Smiljana Svedrović, Katarina Buti i Zoran Kornet

Predsjednik Vijeća Mjesnog odbora Brezovica Stjepan Imprić pozdravlja prisutne, konstatira da je  na sjednici Vijeća prisutno 7 od 7 članova Vijeća te isto može pravovaljano raspravljati i odlučivati.
Prije utvrđivanja dnevnog reda, predsjednik Vijeća otvara raspravu o zapisniku 16. sjednice Vijeća. 
Obzirom da se nitko ne javlja za riječ, zapisnik daje na glasanje.
Jednoglasno (7“za“) usvojen je zapisnik 16. sjednice.
Predsjednik Vijeća otvara 17.  sjednicu Vijeća te predlaže sljedeći 

d n e v n i   r e d:

1. D. R., postava uspornika
2. I. V., postava uspornika
3. Obavijesti, pitanja i prijedlozi

Vijeće je jednoglasno (7“za“) prihvatilo predloženi dnevni red.

Ad 1). D. R., postava uspornika
Predsjednik Vijeća Stjepan Imprić obrazlaže Prijedlog.
Vijeće ne vidi razlog zašto bi tamo bio uspornik. Vijeće je jednoglasno (7“ne“) odbilo postavljanje uspornika u Brezovičkoj cesti od benzinske postaje „Tifon“ do Hudog Bitka.

[bookmark: _GoBack]Ad 2). I. V., postava uspornika
Predsjednik Vijeća Stjepan Imprić obrazlaže Prijedlog.
Vijeće je jednoglasno (7“ne“) odbilo postavljanje uspornika u Golobreškoj ulici. Stjepan Imprić govori kako treba uputiti pitanje Zagrebačkim cestama za preasfaltiranje drugog sloja Golobreške ulice.

Ad 3).  Obavijesti, pitanja i prijedlozi
Smiljana Svedrović govori kako mi nemamo pravo na smeđe vrećice za biootpad kao što imaju u stanovima. Smatra da je i u Brezovici navedeno potrebno, jer je nepraktično bacati otpad direktno u kante.
Stjepan Imprić obavještava prisutne vijećnike kako je dobar odaziv ljudi koji su protiv svinjogojske farme i kako bi to bolje trebalo medijski popratiti.
Dragan Rajić obavještava prisutne kako stanovnici inzistiraju pješački prijelaz kod ulice Šolići.
Dragan Rajić prikazuje projekt o izgradnji nogostupa u Grančarskoj ulici. Konstatira kako ima neistina u projektu, te predlaže gdje bi se taj nogostup trebao nastaviti zbog odvodnje vode. Zatražiti projektiranje oborinske vode koje nije obuhvaćeno.


Dovršeno u 21:22 sati.

KLASA: 024-08/22-003/2049
URBROJ: 251-13-11-8-22-2


Zapisnik vodila
Katarina Buti

